Diari Oficial de la Generalitat Valenciana


Sumari del DOGV 4145, del 11-12-2001 (2001/11783)

ACORD de 4 d'octubre de 2001, de la Comissió Territorial d'Urbanisme de València, relatiu a la modificació del Pla General de Picassent en l'àmbit de la Unitat d'Execució núm. 3.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11857


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Picassent
    * pla d'urbanisme

ACORD de 4 d'octubre de 2001, de la Comissió Territorial d'Urbanisme de València, relatiu a la modificació del Pla General de Picassent en l'àmbit de la Unitat d'Execució núm. 3. [2001/11717]
  
Vist l'expedient remés per l'Ajuntament de Picassent, referit a la modificació del Pla General en l'àmbit de la Unitat d'Execució núm. 3, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Decret de l'Alcaldia de 16 de gener de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel ple de l'Ajuntament en sessió de 29 de març de 2001.
  
Segon
  
El projecte de modificació està integrat en l'alternativa tècnica del programa per al desenvolupament de l'actuació integrada corresponent, presentat per l'agrupació d'interés urbanístic de la Unitat d'Execució núm. 3 de Picassent.
  
Consta de memòria justificativa i de plans d'informació.
  
Tercer
  
La modificació afecta la Unitat d'Execució núm. 3 de sòl urbà eixample i proposa l'increment del nombre màxim d'habitatges permesos, i passa de 137 htge. (densitat de 135 htge./h.) a 177 htge. (densitat de 176 htge./h.), tot això sense afectar-se l'aprofitament de la unitat (24.369 m2t).
  
Es justifica la modificació des que la limitació vigent és conseqüència de l'adscripció de la unitat al sòl urbanitzable en el Pla General ?adscripció que va ser revocada per Resolució del conseller d'Obres Públiques, Urbanisme i Transports de 25 d'abril de 2000, amb motiu del recurs presentat pels propietaris afectats, en el sentit de quedar adscrita la unitat al sòl urbà- i, en essència, que aquesta limitació dóna com a resultat una repercussió de metres construïbles per habitatge, allunyat de la demanda de la zona.
  
Quart
  
Picassent disposa d'un Pla General aprovat definitivament per la Comissió Territorial d'Urbanisme el 29 de setembre de 1998.
  
Cinqué
  
La Comissió Informativa de la Comissió Territorial d'Urbanisme de València, en sessió de 28 de setembre de 2001, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
En atenció a les determinacions de l'article 17 del Reglament de Planejament de la Comunitat Valenciana, el projecte argumenta que els 40 habitatges addicionals no requeririen un increment de la reserva de parc públic per no generar una població superior als 1.000 habitants.
  
Quart
  
D'altra banda, tal com estableix l'article 19 de la LRAU, es justifica que l'augment d'habitatges en la unitat no incrementaria la densitat mitjana de la zona, i considera una àrea virtual que integra les illes d'eixample circumdants a l'àmbit i que el que es construeix majoritàriament en l'àrea són habitatges de protecció oficial.
  
Cinqué
  
Les determinacions contingudes en la modificació es consideren, de forma general, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió de 4 d'octubre de 2001, acorda aprovar definitivament la modificació del Pla General de Picassent en l'àmbit de la Unitat d'Execució núm. 3.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.